**ՀԻՄՆԱՎՈՐՈՒՄ**

**«ԷՅ ԵՄ ԹԻ» ՍԱՀՄԱՆԱՓԱԿ ՊԱՏԱՍԽԱՆԱՏՎՈՒԹՅԱՄԲ ԸՆԿԵՐՈՒԹՅԱՆ ԿՈՂՄԻՑ ՆԱԽԱՏԵՍՎՈՂ ԳՈՐԾՈՒՆԵՈՒԹՅԱՆ ԻՐԱԿԱՆԱՑՄԱՆԸ ՆԱԽՆԱԿԱՆ ՀԱՄԱՁԱՅՆՈՒԹՅՈՒՆ ՏԱԼՈՒ ՄԱՍԻՆ» ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

 Աբովյան համայնքի ավագանու քննարկմանը ներկայացվող նախագիծը մշակվել է «Շրջակա միջավայրի վրա ազդեցության գնահատման և փորձաքննության մասին» օրենքի 16-րդ հոդվածի 2-րդ և 3-րդ մասերի, Հայաստանի Հանրապետության կառավարության 19.11.2014թ. N 1325-Ն որոշմամբ սահմանված կարգի պահանջներին համապատասխան։

**«**ԷՅ ԵՄ ԹԻ**»** սահմանափակ պատասխանատվության ընկերությունը ցանկություն է հայտնել  ՀՀ Կոտայքի մարզի Աբովյան համայնքի Արամուս բազալտի հանքավայրի ԷՅ ԵՄ ԹԻ տեղամասում իրականացնել օգտակար հանածոյի արդյունահանման աշխատանքներ, որի կապակցությամբ 2024թ. հունիսի 11-ին՝ ժամը 12։00-ին Արամուս բնակավայրի վարչական ղեկավարի նստավայրում տեղի է ունեցել հանրային քննարկում, որի արդյունքում մասնակիցների կողմից հավանության է արժանացել **«**ԷՅ ԵՄ ԹԻ**»** սահմանափակ պատասխանատվության ընկերության կողմից ԷՅ ԵՄ ԹԻ տեղամասում օգտակար հանածոյի արդյունահանման նպատակով աշխատանքների իրականացման ծրագիրը։

Աբովյան համայնքի ավագանու որոշման նախագծի ընդունման դեպքում՝ ընկերության կողմից օրենսդրությամբ սահմանված կարգով օգտակար հանածոյի արդյունահանման աշխատանքների իրականացման դեպքում համայնքում կստեղծվեն 15-20 աշխատատեղեր՝ որոնք կհամալրվեն հիմնականում Արամուս գյուղի բնակիչներով, համայնքային բյուջեն կավելանա հետագայում կնքվող վարձակալության պայմանագրով ավագանու կողմից սահմանված վճարով։

Աբովյան համայնքի ավագանու որոշման նախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում։

 **ՀԱՄԱՅՆՔԻ ՂԵԿԱՎԱՐ ԷԴՈՒԱՐԴ ԲԱԲԱՅԱՆ**